कुछ लोगों को विधान सभा चुनावों में भाजपा की अभूतपूर्व विजय से विस्मय हो रहा है और कुछ को यह परेशानी भी है कि उत्तर प्रदेश में भारी बहुमत के साथ भाजपा के जीतने से उनके कथित ‘सेकुलरवाद’ को नुक्सान होगा. भारतीय समाज को ध्यान से समझने की कोशिश करें तो स्पष्ट होता चला जाएगा कि यह कथित सेकुलरवाद हिन्दू मुस्लिम को बाँटने और सत्ता हथिआने का माध्यम रहा है. ध्यान से समझने की कोशिश करें तो यह भी स्पष्ट हो जाता है कि आज़ादी से लेकर अब तक राजनीति में इसी सेकुलरवाद के कारण समाज में समरसता का अभाव बना रहा है. मोदी जी के किसी भी वक्तव्य में कहीं भी समाज को इस प्रकार विभाजित करने की बात नहीं कही अपितु सबका साथ सबका विकास’ जैसे नारे देकर सभी वर्गों के साथ समाज में सर्वत्र समान व्यवहार को प्रोत्साहन देने का प्रयत्न किया. गैर भाजपा दलों ने मुसलमानों को वोटबैंक बनाकर उनका अपने हित साधन के लिए इस्तेमाल किया.